Children enjoy practical experience of Public transport | George Municipality
Home>News>Children enjoy practical experience of Public transport
Kinders geniet praktiese ervaring van Openbare Vervoer
As uitbreiding van hulle kennis en ervaring van openbare vervoer, het die graad een-leerders van Laerskool George-Suid verlede week 'n GO GEORGE-busrit van die middedorp na Blanco en terug onderneem.
Die 155 kleingoed het met groot afwagting uitgesien na die uitstappie. Volgens Amanda Rademeyer, die onderwyseres wat al die reëlings getref het, was dit 'n plesier om saam met die GO GEORGE-span te werk aangesien hul skakeling met die skool uiters behulpsaam, akkuraat en betyds was. "Die span se vriendelikheid en omgee tydens die vyf ritte wat nodig was om al die klasse te akkommodeer, was regtig buitengewoon en 'n riem onder die hart," sê sy.
Enige persoon wat 'n groeprit op 'n geskeduleerde roete wil organiseer, is welkom om die GO GEORGE-inbelsentrum te skakel by 0800 044 044, of 'n e-pos te stuur aan info@gogeorge.org.za.